**CONTRACT DE MANDAT**

**Nr...... data ...................**

**ÎNTRE:**

1. **S.N. PLAFAR S.A**, având sediul în Bucureşti, Splaiul Independentei nr. 202 A, et. 10, cam 10 – 14, Sector 6, înmatriculată la Oficiul Registrului Comerţului de pe lângă Tribunalul Municipiului Bucureşti sub nr. J40/5889/1999, CUI RO 11945506 reprezentată legal prin - Preşedinte al Consiliului de Administraţie, în calitate de **mandant (denumită în continuare “Societatea”) şi**
2. **......................................,** cetăţean român, legitimat cu CI Seria .... nr ................, eliberat de data de........................, CNP....................................., născut in data de, având domiciliul in str.......................... nr.................., bl...., et....., ap....., sector....., numit prin Decizia Consiliului de Administraţie nr. ........../........................., în conformitate cu dispoziţiile legale şi ale actului constitutiv al Societăţii, în funcţia de **director general al societăţii,** în calitate de **mandatar (denumit în continuare “Director General”).**

denumite în continuare în mod individual Partea şi în comun Părţile, s-a încheiat astăzi prezentul contract de mandat (denumit in continuare „**Contractul**”) potrivit următorilor termeni şi condiţii:

**1. Cadrul legal aplicabil**

**1.1** Prezentul Contract s-a încheiat în baza, fiindu-i aplicabile şi completându-se cu dispozițiile următoarelor reglementari legale (denumite în continuare, în mod colectiv „**Legislația Aplicabilă**”) așa cum au fost/vor fi acestea modificate si/sau completate din timp in timp:

1. Legii societăţilor nr. 31/1990;
2. Noului Cod Civil;
3. OUG 109/2011 privind guvernanta corporativa a întreprinderilor publice aprobata prin Legea nr. 111/2016;
4. O.G. nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici sau majoritari sau deţin direct sau indirect o participație majoritara;
5. OUG nr. 102/2013 pentru modificarea si completarea Legii nr. 571/2003 privind Codul fiscal si reglementarea unor masuri fiscale;
6. Orice alte reglementări legale aplicabile.

**1.2** Prezentul Contract s-a încheiat în baza, fiindu-i aplicabile şi completându-se cu dispozițiile următoarelor documente normative interne ale Societăţii (denumite in continuare, „**Documente normative ale Societăţii**”) existente la data încheierii prezentului Contract sau care/așa cum au fost/vor fi aprobate/modificate din timp in timp şi care sunt in vigoare/trebuie puse în aplicare pe durata Mandatului:

1. Actului Constitutiv al Societăţii;
2. Acordului expres al Directorului prin care a acceptat numirea sa in funcția de Director General;
3. Deciziei Consiliului de Administraţie nr. ...../...................... prin care directorul a fost numit in funcție;
4. Deciziei Consiliului de Administraţie nr ..../............... prin care s-a aprobat forma contractului de mandat;
5. Regulamentului de Organizare şi Funcționare al Societăţii (denumit in continuare „**ROF**”);
6. Codului de etica al Societăţii, aprobat prin decizie a Consiliului de Administrație;
7. Bugetului de Venituri si Cheltuieli al Societăţii;
8. Oricărei Hotărâri ale Adunărilor Generale ale Acționarilor Societăţii (denumite in continuare „**AGA**”) şi/sau ale Consiliului de Administrație prin care se stabilesc atribuțiile şi competenţele Directorului General si/sau prin care se aproba diverse masuri a căror îndeplinire cade în sarcina Directorului General.

**2. Obiectul Contractului**

**2.1.** Obiectul prezentului Contract îl constituie reglementarea modului de organizare şi conducere a Societăţii de către Directorul General, în condițiile realizării unui management eficient şi de calitate, în schimbul unei remuneraţii.

**2.2.** Consiliul de Administrație deleagă Directorului General conducerea, reprezentarea, organizarea şi gestionarea activităţii curente a Societăţii, acesta reprezentând Societatea în raporturile cu terţii. Directorul General este responsabil cu îndeplinirea tuturor actelor şi luarea tuturor măsurilor necesare în vederea aducerii la îndeplinire a obiectului de activitate al Societăţii, cu excepția acelor atribuții ce intră, conform Legislației Aplicabile, Actului Constitutiv şi/sau Documentelor normative al Societăţii, în competenta AGA sau a Consiliului de Administrație.

**2.3.** Directorul General îşi exercita atribuțiile sub controlul şi supravegherea Consiliului de Administrație al Societăţii.

**3. Durata Contractului şi locul de desfăşurare a activităţii**

**3.1** Prezentul Contract intra in vigoare la data de 01 august 2017 şi îşi produce efectele timp de 4 ani de la data semnării. Prezentul Contract poate înceta anticipat în condițiile prevăzute la art. 9 de mai jos.

**3.2.**  Activitatea mandatarului se va desfăşura, în principal, la sediul Societăţii.

**4.** **Remunerația Directorului General. Alte drepturi şi beneficii**

**4.1** Directorul beneficiază de o indemnizație fixă lunară precum şi de o componentă variabilă a remunerației.

**4.2.** Indemnizaţia fixa lunară brută este egală cu de 6 ori media pe ultimele 12 luni a câştigului salarial mediu brut lunar pentru activitatea desfășurată conform obiectului principal de activitate înregistrat de Societate, la nivel de clasa conform clasificației activităților din economia națională, comunicat de Institutul National de Statistica anterior numirii. În anul 2017, indemnizaţia fixă lunară brută va fi de ... lei.

4.3. Remunerația fixa se actualizează anual, la data de 1 ianuarie, în funcție de media câştigului salarial brut lunar pentru activitatea desfășurată conform obiectului principal de activitate înregistrat de societate, la nivel de clasa conform clasificației activităților din economia națională, pe baza ultimelor date disponibile furnizate de Institutul National de Statistică.

4.4. Remuneraţia fixă se plătește în contul indicat de directorul general în ziua de 15 ale lunii, pentru drepturile cuvenite în luna anterioară. Orice modificare a contului va fi notificată în scris Societăţii.

**4.5.** Suplimentar indemnizaţiei fixe, Directorul General beneficiază de o componenta variabilă a remuneraţiei. Componenta variabila a remuneraţiei este determinată în funcție de atingerea obiectivelor, respectiv îndeplinirea nivelului țintă al indicatorilor cheie de performanta. Pentru anii 2017, 2018 şi 2019 Indicatorii de performanţă respectiv nivelul ţintă al acestora pentru Directorul General sunt conţinuţi în Anexa 4 la prezentul contract. Pentru anii următori aferenți contractului de mandat, indicatorii cheie de performanţă respectiv nivelul țintă al acestora vor fi negociați de către părţi în condițiile legii, cu bună-credinţă, in funcție de situația economică a companiei şi bugetul aprobat al companiei.**4.6.** Conform Legii societăţilor nr. 31/1990, remunerația datorata si plătita Directorului General este asimilata din punct de vedere fiscal veniturilor din salarii şi se impozitează potrivit legislației în materie.

**4.7** Societatea are obligația să calculeze, să reţină si să vireze toate impozitele, taxele si contribuțiile datorate de Director conform Legislaţiei Aplicabile.

**4.8** Directorul General beneficiază de asigurare de răspundere profesionala pentru toate activitățile desfășurate conform acestui Contract, asigurare ce urmează a fi încheiată şi achitată de Societate.

**4.9** Alte drepturi de care beneficiază Directorul General, în exercitarea atribuțiilor sale:

1. sa beneficieze de concediu de odihnă de 21 zile lucrătoare pe an;
2. dreptul de a deconta cu documente justificative, cheltuielile de cazare, diurna, transport si alte cheltuieli efectuate cu prilejul deplasărilor in interes de serviciu, in tara si in străinătate;
3. să beneficieze de drept de informare nelimitată asupra activității pe care o conduce, având acces la toate documentele privind activitatea specifica, economico-financiara etc. a acesteia, potrivit normelor legale in vigoare.

**4.10** Plata componentei variabile şi a celorlalte beneficii se face sub condiţia încadrării în limitele generale ale remuneraţiei directorului general stabilite de adunarea generală a acționarilor şi cu încadrarea în prevederile BVC ale anului pentru care se acorda.

**5. Obligaţiile si Competentele Directorului General**

**5.1** Să formuleze propuneri de schimbare a sediului social, de înființare şi desființare sedii secundare, precum şi orice alte masuri le considera necesare în vederea îndeplinirii obiectului de activitate respectiv a îndeplinirii obiectivelor şi criteriilor de performanţă, propuneri pe care le va supune aprobării organelor competente în conformitate cu Legislația Aplicabilă aplicabila precum şi Documentele Normative ale Societăţii;

**5.2** Să formuleze propuneri de modificare/reorganizare a Organigramei Societăţii, respectiv de modificare a numărului de posturi precum şi de modificare a ROF dar şi orice alte masuri le considera necesare în vederea îndeplinirii obiectului de activitate respectiv a îndeplinirii obiectivelor si criteriilor de performanta, propuneri pe care le va supune aprobării organelor competente in conformitate cu Legislația Aplicabilă precum si Documentele Normative ale Societăţii;

**5.3** Să adopte oricare şi toate deciziile necesare, in numele Societăţii în conformitate cu prevederile Actului Constitutiv şi Documentele Normative ale Societăţii;

**5.4** Sa elaboreze şi să supună spre avizare/aprobare situațiile financiare anuale respectiv semestriale însoţite de raportul de activitate, precum şi bugetul de venituri şi cheltuieli în conformitate cu termenele legale şi să ia orice masuri necesare în vederea adoptării/ să adopte toate deciziile necesare implementării prevederilor bugetului de venituri si cheltuieli si a planului de administrare.

**5.5** Să ia masuri pentru elaborarea de propuneri/sa aprobe toate normele si reglementările interne a căror existenta este ceruta de prevederile legislației romane iar acolo unde modificările/elaborarea unor noi0 reglementari vizeze sarcinile şi competentele Consiliului de Administrație să supună aprobării organelor competente conform prevederilor Actului Constitutiv.

**5.6** Sa propună spre aprobare Consiliului de Administrație data de începere a negocierilor la Contractul Colectiv de Munca (denumit in continuare „**CCM**”), în termenele si conform cerințelor prevăzute de Legea dialogului social. Aceasta propunere va fi însoţită de propunerea unor limite de negociere a prevederilor CCM;

**5.8** Să ducă la îndeplinire obiectivele şi criteriile de performanţă stabilite în anexa 4 la prezentul Contract;

**5.9** Sa elaboreze si sa transmită, lunar, trimestrial, semi-anual si anual, Consiliului de Administratei rapoarte de activitate şi sa transmită anual Raportul conducerii executive privind sistemul de control intern managerial; să pregătească si să transmită Consiliului de Administrație orice alte rapoarte , evaluări sau informări solicitate. **5.10** Sa sprijine Consiliul de Administrație in îndeplinirea obligațiilor sale de guvernanţă corporativă.

**5.11** La solicitarea Consiliului de Administrație să revizuiască şi să actualizeze componenta de management a Planul de Administrare a societăţii şi să ofere asistenţă membrilor consiliului de administraţie pentru revizuirea componentei de administrare a planului de administrare.

**5.12** Sa elaboreze si să transmită informări în legătura cu conducerea Societăţii, activitatea si evoluția indicatorilor financiari precum si informații cu privire la orice probleme care ar putea avea o influenta semnificativă asupra situației Societăţii, în maximum 24 de ore de la producerea Evenimentului Semnificativ;

In înţelesul prezentului Contract, „Eveniment Semnificativ” înseamnă orice situație, schimbare la nivelul Societății care ar putea atrage interesul publicului, în sens negativ sau pozitiv și care ar putea fi preluată de presă și de opinia publică în mod critic și la care ar putea fi cerut un punct de vedere și din partea acționarilor. Exemple de „Evenimente Semnificative” în înţelesul prezentuluiContract:

1. acte frauduloase comise de membrii Consiliul de Administrație, directorii Societăţii care au fost constatate de auditorul intern, control intern sau o autoritate publică,
2. plângere penală împotriva membrilor Consiliului de Administrație, directorului general, directorilor, sau peroanelor angajate ca auditori intern sau in control intern;
3. accidente de muncă sau de mediu care se raportează autorităților publice,
4. proceduri litigioase declanșate de alte societăți sau autorități publice contra Societății cu o valoare cu impact individual mai mare de 5% din cifra de afaceri a Societății din ultima situație financiară anuală aprobată de adunarea generală a acționarilor.

**5.13** Sa decidă, sa întreprindă si sa încheie oricare şi toate acțiunile si/sau actele necesare in vederea ducerii la îndeplinire si la termenele stabilite deciziile Consiliului de Administraţie.

**5.14** Să înființeze sub autoritatea sa diverse comisii cu scopul aducerii la îndeplinire a atribuțiunilor sale respectiv sa dea dispoziții cu caracter obligatoriu pentru personalul Societăţii, sub rezerva legalității lor;

**5.15** Să-şi exercite atribuţiile cu prudenţa şi diligenta; să asigure conducerea şi coordonarea activităţilor Societăţii, precum şi controlul acestora în ceea ce priveşte utilizarea resurselor financiare, materiale şi umane, printr-un management performant;

**5.16** Să notifice Consiliul de Administraţie, pe auditorul intern cu privire la situaţia în care, într-o anumită operaţiune, el personal, soţia sa sau rudele ori afinii săi pana la gradul al IV-lea inclusiv, direct sau indirect, are/ au interese contrare intereselor societăţii, şi să nu ia parte la nicio deliberare privitoare la această operaţiune.

**5.17.** Să nu accepte nici o formă de creditare sau acordarea de garanţii din partea Societăţii si sa nu încheie acte juridice cu Societatea decât in condiţiile stabilite de lege;

**5.18.** Să respecte regulile de confidențialitate prevăzute în anexa nr. 1 a Contractului;

**5.19** Să respecte obligaţiile de neconcurentă prevăzute în anexa 2 a Contractului;

**5.20.** Să respecte criteriile de integritate în anexa 5 a Contractului;

**5.21** Să apere în mod loial prestigiul Societăţii si al organelor Societăţii, precum si sa se abțină de la orice act ori fapt care poate produce prejudicii imaginii sau intereselor legale ale acestora.

**5.22** Să nu exprime în public aprecieri neconforme cu realitatea în legătură cu activitatea Societății, cu politicile și strategiile acesteia ori cu proiectele de reglementări sau de acte cu caracter individual;

**5.23** Să nu facă aprecieri neautorizate în legătură cu litigiile aflate in curs de soluționare si in care Societatea are calitatea de parte;

**5.24** Să nu acorde asistență și consultanță persoanelor fizice sau juridice în vederea promovării de acțiuni juridice ori de altă natură împotriva Societății;

**5.25** In relația sa cu Societatea, Acționarii, membrii Consiliului de Administrație și angajații Societății, Directorul General se obligă să aibă un comportament bazat pe respect, buna-credință, corectitudine și amabilitate, să nu aducă atingere onoarei/reputației/demnității acestora, precum și persoanelor fizice și juridice cu care intră în legătură în exercițiul mandatului său, prin întrebuințarea unor expresii jignitoare, formularea unor sesizări sau plângeri calomnioase sau dezvăluirea unor aspecte ale vieții private;

**5.26** Să asigure egalitatea de șanse și tratament pentru angajații Societății și directori, să nu favorizeze sau să defavorizeze accesul ori promovarea în cadrul Societății pe criterii discriminatorii, de rudenie, afinitate sau alte criterii neconforme cu Legislaţia Aplicabilă.

**5.27** La data încetării Contractului, să înapoieze societăţii toate actele şi documentele, ştampila, autoturismul, orice alte bunuri din patrimoniul Societăţii deţinute şi utilizate în exercitarea atribuţiilor sale.

**6. Drepturile şi obligaţiile Societăţii**

* 1. **Drepturile Societăţii:**

1. de a cere Directorului General să-şi exercite mandatul în interesul exclusiv al Societăţii şi să dea socoteală pentru modul in care ii exercita;
2. de a pretinde Directorului General îndeplinirea întocmai a obiectivelor şi criteriilor de performanţă prevăzute în Anexa 4 la prezentul Contract;
3. de a evalua periodic activitatea Directorului, pentru a se asigura ca indicatorii economico-financiari, obiectivele si criteriile de performanta stabilite precum si prevederile planului de management sunt puse in aplicare si ca sunt respectate principiile de eficienta si profitabilitate.
4. orice alte drepturi acordate de Legea societăţilor si de orice alte reglementari ale Legislaţiei Aplicabile, cu respectarea Actului Constitutiv.

**6.2. Obligaţiile Societăţii**

* + 1. să asigure Directorului General toata autoritatea necesara în conducerea, organizarea şi gestionarea activităţii Societăţii, în îndeplinirea sarcinilor şi obligaţiilor ce fac obiectul prezentului Contract, în condiţiile legii şi ale Actului Constitutiv al Societăţii, să îl sprijine pe acesta în realizarea Indicatorilor de performanta prevăzuți în Anexa 4 la prezentul Contract.
    2. să plătească Directorului General, toate drepturile băneşti cuvenite potrivit prezentului Contract şi să acorde Directorului General toate celelalte beneficii stipulate în prezentul Contract.

**7. Răspunderea Părţilor**

1. Pentru neîndeplinirea sau îndeplinirea necorespunzătoare a obligaţiilor prevăzute în prezentul Contract, părţile răspund potrivit legislaţiei civile; forţa majoră exonerează părţile de răspundere, în conformitate cu prevederile legale;
2. Răspunderea Directorului General este angajată pentru nerespectarea prevederilor legale, ale actului constitutiv, ale prezentului Contract şi a hotărârilor adoptate de către Adunarea Generală a Acţionarilor şi de către Consiliul de administraţie şi/sau, după caz, de alte organisme de conducere/ coordonare / control.
3. În cazul în care sunt indicii privind săvârşirea unei infracţiuni în legătură cu executarea contractului de mandat, Consiliul de Administraţie are dreptul să sesizeze de îndată organele competente.
4. Directorul General răspunde civil, contravenţional şi/sau penal pentru daunele produse societăţii prin orice act al său contrar intereselor Societăţii, prin acte de gestiune imprudentă, prin utilizarea abuzivă sau neglijentă a fondurilor Societăţii; societatea nu răspunde pentru faptele ilicite cauzatoare de prejudicii comise de Directorul General prin depăşirea mandatului său.

**8. Modificarea Contractului**

* 1. Prevederile prezentului Contract pot fi modificate numai prin acordul scris al Partilor.
  2. Prezentul Contract, prin acesta înțelegându-se toate si oricare dintre Anexele sale, poate fi modificat in oricare dintre clauzele sale, atâta timp cat nu se aduce atingere legilor in vigoare, ordinii publice si bunelor moravuri.
  3. Din momentul semnării sale, doar prezentul Contract si Anexele sale reprezintă voinţa Părţilor; nicio înţelegere verbala anterioara sau ulterioara prezentului Contract si Anexelor sale, precum si nicio înţelegere scrisa anterioara în aceasta privinţa, nu au vreun efect intre Părţi.

**9. Încetarea Contractului**

* 1. Prezentul Contract încetează prin:

1. expirarea duratei pentru care a fost încheiat;
2. revocarea Directorului General prin hotărâre a Consiliului de Administrație, din motive întemeiate sau în situația în care din motive imputabile, directorul nu îndeplinește indicatorul global de performanţă. În acest caz revocarea va produce efecte de la data deciziei Consiliului de Administraţie, fără acordarea de daune interese.
3. renunţarea Directorului General la mandatul încredinţat, cu respectarea unei perioade de preaviz de 60 de zile lucrătoare;
4. denunţarea unilaterală a prezentului Contract de către Societate , cu respectarea unei perioade de preaviz de 60 de zile lucrătoare;
5. acordul de voinţă al Părţilor exprimat în scris;
6. intervenirea unui caz de incompatibilitate cu privire la Directorul General, conform Legislaţiei Aplicabile;
7. decesul, invaliditatea, incapacitatea permanenta fizica sau psihica a Directorului General de a-si executa obligațiile si responsabilitățile fata de societate sau punerea sub interdicţie judecătorească a Directorului General;
8. g)insolvabilitatea, falimentul societăţii, urmare luării unei decizii sau hotărâri în acest sens.

**9.2.** În cazul revocării fără justificare a Directorului General, constatată de instanţele judecătoreşti competente sau a denuntarii unilaterale a prezentului Contract de catre Societate acesta are dreptul de a primi de la Societate daune interese reprezentând 3 indemnizații lunare fixe nete, cu exceptia situatiei in care revocarea sau denuntarea are loc în primele şase luni ale mandatului caz in care nu se datoreaza daune interese.

**9.3.** In înţelesul prezentului Contract, Părţile înțeleg ca sunt considerate motive întemeiate pentru revocarea Directorul General, fără a se limita la acestea, următoarele: refuzul Directorului General de a încheia actele adiţionale la prezentul Contract care conţin remuneraţia variabilă, indicatorii cheie de performanţă anuali şi modalitatea de evaluare a obiectivelor şi indicatorilor de performanţă din Anexele 3, 4 si 5, frauda, exercitarea cu rea-credinţa sau cu neglijare grava a obligațiilor Directorului General, neîndeplinirea obligaţiilor rezultând din Legea Aplicabilă, Actul Constitutiv, Documentele Normative al Societăţii şi cele decurgând din prezentul Contract, îndeplinirea gradului global al indicatorilor de performanţă într-o proporţie mai mică de 50%;

**9.4.** Plata daunelor interese se va face în termen de 30 de zile lucrătoare de la data comunicării către Societate a deciziei definitive a instanţei competente prin care se stabilesc cuantum-ul daunelor interese.

**9.5.** Părţile sunt de acord ca încetarea prezentului Contract, indiferent de cauza, sa nu afecteze îndeplinirea obligaţiilor lor care decurg din acesta, daca acestea sunt scadente şi neexecutate înainte de data încetării Contractului.

**9.6.** La data încetării prezentului Contract, Directorul General va returna de îndată Societăţii toate informaţiile în forma materiala furnizate de Societate şi aflate in posesia Directorului General, precum şi toate bunurile încredinţate pentru a fi folosite de către acesta in baza acestui contract.

1. **Legea aplicabila. Litigii**

**10.1.** Prezentul Contract se executa pe teritoriul României si este guvernat de legea romana.

**10.2.**  Orice disputa sau neînţelegere referitoare la încheierea, executarea, modificarea, încetarea si interpretarea clauzelor prezentului Contract va fi soluţionata pe cale amiabila.

**10.3.** Daca Părţile nu vor ajunge la înțelegere, atunci litigiile vor fi înaintate spre soluţionare instanțelor competente de pe teritoriul României.

1. **Dispoziţii finale**
   1. Renunţarea de către una din Părţi la o pretenţie legata de încălcarea oricărei prevederi din prezentul Contract ori la exercitarea vreunui drept decurgând din acesta nu va fi interpretata ca orenunţare definitiva la drepturile de a formula aceeaşi pretenţie in situaţii similare ulterioare.
   2. Prezentul Contract prezintă caracter *intuitu personae* şi nu poate fi transferat de niciuna dintre Părţi către un terţ.
   3. Prevederile prezentului Contract se completează cu orice alte prevederi legale incidente.
   4. După semnarea prezentului contract, Societatea va face demersurile necesare pentru înregistrarea acestuia la Oficiul Registrului Comerţului şi pentru a notifica la această instituţie persoana numită în funcţia de director general.

Prezentul contract a fost încheiat în trei exemplare originale, unul pentru Mandatar si două exemplare pentru Societate.

**Mandant, Mandatar,**

**S.N. PLAFAR S.A. prin**

**Preşedinte al Consiliului de Administraţie**

Anexa 1 la Contractul de mandat

REGULI DE CONFIDENŢIALITATE

1. **Definiţia**

Termenul de „**Informaţii Confidenţiale**” înseamnă şi include orice informaţii cu privire la activitatea economică a Societăţii care nu sunt publice, potrivit: (i) legii, (ii) hotărârilor Adunării Generale a Acţionarilor, (iii) deciziilor Consiliului de Administraţie şi (iv) reglementărilor interne ale Societăţii.

Fără a se limita la cele de mai sus, Informaţiile Confidenţiale includ:

1. termenii contractuali şi orice informaţii cu privire la partenerii de afaceri, clienţii, agenţii, salariaţii, antreprenorii, investitorii sau furnizorii Societăţii, precum şi condiţiile în baza cărora Societatea desfăşoară activităţi economice cu fiecare dintre aceste persoane;
2. programe de calculator (inclusiv codul sursa şi codul de obiect) sau programul soft dezvoltat, modificat sau folosit de Societate;
3. informaţii de orice fel compilate de către Societate, inclusiv, dar fără a se limita la, informaţii legate de produse şi servicii, reclamă şi marketing, precum şi de către clienţi, furnizori şi/sau parteneri de afaceri, existenţi sau potenţiali;
4. algoritmi, proceduri sau tehnici, sau idei şi principii esenţiale care stau la baza unor asemenea algoritmi, proceduri sau tehnici dezvoltate de sau acelea folosite de Societate sau în alt fel cunoscute Societăţii (cu excepţia oricărui algoritm, procedură sau tehnică care ţine de domeniul public), indiferent dacă aceşti algoritmi, proceduri, tehnici fac sau nu parte dintr-un program de computer, inclusiv, dar fără a se limita la tehnici pentru:

* identificarea posibililor clienţi;
* comunicarea efectivă cu clienţii existenţi sau potenţiali;
* reducerea costurilor de funcţionare sau creşterea eficienţei sistemului.

1. faptul că Societatea foloseşte, a folosit sau a evaluat ca posibilitate de a folosi orice bază de date anume, surse de date, algoritmi, proceduri sau tehnici sau ideile dezvoltate sau furnizate de o persoană, alta decât Societatea (inclusiv orice algoritm, procedură sau tehnică din domeniul public), indiferent dacă asemenea algoritmi, proceduri sau tehnici fac parte dintr-un program de computer sau nu;
2. strategiile de stabilire marketing, dezvoltate, investigate, dobândite (de la o terţă persoană sau în alt fel), evaluate, modificate, testate sau folosite de către Societate, sau orice informaţii cu privire la sau care ar putea în mod rezonabil duce la dezvoltarea unei asemenea strategii;
3. informaţii cu privire la planurile de viitor ale Societăţii, inclusiv, fără însă a se limita la, planuri de extindere la zone geografice, segmente de piaţă sau servicii;
4. informaţii care vor fi dezvăluite exclusiv în condiţiile prevăzute la punctul 5;
5. orice alte informaţii dobândite de Directorul General în cursul exercitării mandatului său, despre care s-ar putea aprecia, în mod rezonabil, că reflectă vulnerabilităţi ale Societăţii, şi care ar ajuta un competitor sau un potenţial competitor al Societăţii, pentru a concura cu succes împotriva Societăţii;
6. orice informaţie primită de Societate de la terţe persoane care, la rândul lor, au o obligaţie de confidenţialitate despre a cărei existenţă înştiinţează Societatea;
7. orice informaţii derivate din toate cele de mai sus; şi
8. orice copii ale tuturor informaţiilor menţionate mai sus, cu excepţia situaţiilor în care aceste copii sunt solicitate de o instanţă judecătorească sau de o altă autoritate publică, în condiţiile prevăzute de lege.
9. **Folosirea şi dezvăluirea Informaţiilor Confidenţiale**

Directorul General recunoaşte că a dobândit şi/sau va dobândi Informaţii Confidenţiale în cursul sau în legătură cu exercitarea mandatului în cadrul Societăţii, precum şi că folosirea, în scopul concurării Societăţii, a acestor Informaţii Confidenţiale, de către sine ori de către alte persoane, ar periclita grav capacitatea Societăţii de a continua activitatea sa economică.

Prin urmare, Directorul acceptă că, direct sau indirect, în orice moment, pe durata Contractului încheiat cu Societatea sau oricând ulterior încetării acestuia, şi indiferent când şi din ce motiv acest contract va înceta, nu va folosi sau determina folosirea oricăror Informaţii Confidenţiale în legătură cu orice activităţi sau afaceri, cu excepţia activităţilor economice ale Societăţii, şi nu va dezvălui sau determina dezvăluirea oricăror Informaţii Confidenţiale către orice persoană fizică, societate, asociaţie, grup sau orice altă entitate, cu excepţia cazului în care această dezvăluire a fost autorizată în mod specific în scris de către Societate, sau cu excepţia cazului în care este cerută de orice lege aplicabilă, ori dispusă prin hotărârea unei instanţe judecătoreşti sau arbitrale competenţe, sau de orice autoritate publică care prin lege este abilitată să primească astfel de informaţii.

Suplimentar, Directorul se obligă să informeze Consiliul de Administraţie, cu promptitudine, cu privire la orice act al unei instanţe judecătoreşti sau arbitrale, ori al unei alte autorităţi publice, de natură celor precizate în alineatul anterior, astfel încât Societatea să poată adopta, în condiţiile legii, măsuri de protecţie sau o altă soluţie adecvată, şi va furniza în continuare orice asistenţă pe care Societatea o poate solicita în mod rezonabil pentru a garanta asemenea măsuri sau soluţii, în cazul în care măsurile de protecţie menţionate în alineatul anterior nu sunt suficiente, Directorul va furniza numai acea secţiune din Informaţia Confidenţială care este cerută în mod legal de autoritatea publică în cauză şi va depune toate eforturile rezonabile şi întemeiate legal, pentru a obţine tratamentul confidenţial al oricăror Informaţii Confidenţiale astfel dezvăluite.

1. **Folosirea şi dezvăluirea informaţiilor cu privire la terţe persoane**

Directorul înţelege că Societatea primeşte uneori informaţii de la terţe persoane, pe care Societatea trebuie să le trateze cu confidenţialitate şi să le folosească doar în scopuri limitate, („**Informaţii cu privire la terţe persoane**”).

Directorul acceptă că, direct sau indirect, în orice moment, pe durata Contractului încheiat cu Societatea, sau oricând după încetarea acestuia, şi indiferent când şi din ce motiv acest Contract va înceta, nu va folosi sau determina folosirea oricăror Informaţii cu privire la terţe persoane, cu excepţia cazurilor în care acest lucru este permis printr-un acord scris încheiat între Societate şi respectiva terţă persoană, cu excepţia cazului în care este cerută de orice lege aplicabilă sau prin hotărârea unei instanţe judecătoreşti sau arbitrale competenţe sau de orice altă autoritate publică care prin lege este abilitată să primească astfel de informaţii. Adiţional, Directorul se obligă să notifice Societatea, cu promptitudine, cu privire la orice act al unei instanţe judecătoreşti sau arbitrale, ori al unei alte autorităţi publice, de natura celor precizate la alineatul anterior, astfel încât Societatea să poată adopta, în condiţiile legii, măsuri de protecţie sau o altă soluţie adecvată. în cazul în care măsurile de protecţie nu sunt suficiente, Directorul va furniza doar acea secţiune din Informaţie cu privire la terţe persoane, după cum este cerut în mod legal.

1. **Protejarea secretelor comerciale**

Nicio prevedere din prezentul Contract nu va implica Societatea şi nu va afecta în niciun fel drepturile sale de a-şi proteja secretele comerciale, prin orice mijloace prevăzute de lege.

1. **Dezvăluirea de informaţii de către Societate**

Pe durata executării Contractului şi la data încetării prezentului Contract, Directorul va dezvălui şi va preda prompt Societăţii, în măsura în care o asemenea dezvăluire s-ar aprecia în mod rezonabil ca fiind în interesul Societăţii, în scris, sau în orice formă şi mod, cerute în mod rezonabil de Societate, următoarele informaţii, („**Informaţii care vor fi dezvăluite**”):

1. toţi şi orice algoritmi, proceduri sau tehnici cu privire la activităţile economice ale Societăţii sau la activitatea Administratorului în cadrul Societăţii, ideile şi principiile esenţiale care stau la baza unor asemenea algoritmi, proceduri sau tehnici concepute, originale, adaptate, descoperite, dezvoltate, dobândite (de la o terţă persoană sau în alt fel), evaluate, testate sau aplicate de Director în decursul activităţii sale în cadrul Societăţii, indiferent dacă asemenea algoritmi, proceduri sau tehnici au fost incorporate într-un program de computer;
2. toate şi orice strategii de stabilire de marketing, ideile şi principiile esenţiale care stau la baza acestor strategii şi orice informaţii care ar putea, în mod rezonabil, duce la dezvoltarea unor asemenea strategii concepute, originale, adaptate, descoperite, dezvoltate, dobândite (de la o terţă persoană sau în alt fel), evaluate, testate sau aplicate de Director în decursul activităţii sale în cadrul Societăţii;
3. informaţii cu privire la toate şi orice produse şi servicii, ideile şi principiile esenţiale care stau la baza acestor produse şi servicii, concepute, originale, adaptate, descoperite, dezvoltate, dobândite (de la o terţă persoană sau în alt fel), evaluate, testate sau aplicate de Director în decursul activităţii sale în cadrul Societăţii şi
4. orice alte idei sau informaţii concepute, originale, adaptate, descoperite, dezvoltate, dobândite (de la o terţă persoană sau în alt fel), evaluate, testate sau aplicate de Director în decursul activităţii sale în cadrul Societăţii, în cazul în care aceste idei sau informaţii ar putea fi apreciate, în mod rezonabil, ca fiind folositoare sau valoroase pentru Societate.
5. **Caracterul confidenţial al Informaţiilor care vor fi dezvăluite**

Părţile convin că Informaţiile care vor fi dezvăluite, conform pct. 5, sunt, la rândul lor, subsumate sferei Informaţiilor Confidenţiale, potrivit definiţiei de la pct. 1 din prezenta Anexă, iar Directorul se obligă să folosească şi să păstreze toate Informaţiile care vor fi dezvăluite în condiţiile pct. 5 în acelaşi fel ca şi Informaţiile Confidenţiale, respectând, totodată, prevederile pct. 3 din prezenta Anexă cu privire la confidenţialitatea Informaţiilor referitoare la terţe persoane.

1. **Întinderea în timp a respectării obligaţiilor de confidenţialitate**

Obligaţiile de confidenţialitate ce revin Directorul în baza prezentei Anexe, parte integrantă din Contract, rămân aplicabile şi după încetarea prezentului Contract şi vor produce efecte pe o perioadă nelimitata sau până la data la care acestea devin publice.

1. La momentul încetării contractului de mandat, indiferent de cauza încetării, Directorul General va returna societăţii orice documente confidenţiale sau le va distruge.

**Mandant, Mandatar,**

**S.N. PLAFAR S.A. prin**

**Preşedinte al Consiliului de Administraţie**

Anexa 2 la Contractul de mandat

**OBLIGAŢII DE NECONCURENŢĂ**

1. Pe perioada exercitării mandatului său în Societate, Directorul, în mod direct sau indirect, fie în nume propriu ori în calitate de salariat, agent, administrator, director, asociat, acţionar, investitor sau în orice altă calitate, este de acord şi se obligă:
2. să nu se angajeze în orice activitate sau afacere care este în concurenţă cu activitatea sau afacerea Societăţii;
3. să nu asiste în orice mod, orice persoană ale cărei activităţi sunt în concurenţă cu sau care prejudiciază în orice alt mod activităţile comerciale ale Societăţii.
4. Pe perioada exercitării mandatului său în Societate, cat si o perioada de 5 ani dupa încetarea mandatului, Directorul, în mod direct sau indirect, cu sau fără comision, fie în nume propriu sau în calitate de salariat, agent, consultant, administrator, director, asociat, acţionar, investitor sau în orice altă calitate, nu va:
5. determina sau încerca să determine orice salariat, consultant, furnizor, cumpărător sau antreprenor independent al Societăţii să înceteze relaţia sa cu Societatea, in scopul unei activităţi concurențiale;
6. utiliza, reţine în calitate de consultant sau de antreprenor, ori determină angajarea sau reţinerea oricărui salariat, angajarea/încheierea unei relaţii contractuale cu vreun agent, consultant, furnizor de servicii sau produse, cumpărător sau antreprenor independent al Societăţii astfel încât acţiunea să producă prejudicii societăţii.
7. Oricare încălcare a obligaţiilor cuprinse în prezenta Anexă de către Director îndreptăţeşte Societatea să solicite acestuia despăgubiri pentru daunele provocate Societăţii şi constituie cauză de revocare din calitatea de Director General.

**Mandant, Mandatar,**

**S.N. PLAFAR S.A. prin**

**Preşedinte al Consiliului de Administraţie**

Anexa 3 la Contractul de mandat

Remuneraţia variabilă

Remunerația variabilă

2.1 Componenta variabila este determinată în funcție de atingerea obiectivelor, respectiv îndeplinirea nivelului ţintă al indicatorilor cheie de performanta.

**2.2.** Criteriile şi obiectivele de performanta se aplică pe întreaga perioada a mandatului, valorile țintă ale indicatorilor cheie de performanta (prevăzuți în Anexa 4) urmând a fi actualizate anual, în funcţie de prevederile bugetului de venituri si cheltuieli aprobat de adunarea generală a acţionarilor.

**2.2**. Plata componentei variabile se realizează după aprobarea gradului de îndeplinire a indicatorilor de performanţă de către Consiliul de Administrație care se va întruni după aprobarea Adunării Generale a situațiilor financiare anuale.

**2.3.** Cuantumul maxim al componentei variabile a remuneraţiei Administratorului nu poate depăşi 12 indemnizaţii fixe lunare brute, calculate potrivit valorii indemnizației fixe lunare din anul anterior celui în care se acordă remuneraţia variabilă.

**2.4.** Pentru activitatea pe care Directorul General o va desfășura în perioada 1 august 2017 – 31 decembrie 2017, cuantumul maxim al componentei variabile a remuneraţiei Administratorului nu poate depăşi 6 indemnizaţii fixe lunare brute, respectiv ..... lei.

Societatea va plăti Directorului General componenta variabilă astfel:

1. În vederea determinării cuantumului componentei variabile anuale a remunerației, se va determina anual **Gradul Global de Îndeplinire al Indicatorilor Cheie de Performanță** luând în considerare ponderea fiecărui indicator cheie de performanță și a variației față de nivelul țintă stabilit, după următoarea formulă:



**ICPt global (%)** - reprezintă gradul global de îndeplinire al Indicatorilor Cheie de Performanțăa în anul “t” exprimat procentual

**ICPti**reprezintă nivelul țintă în anul curent “t” pentru Indicatorul Cheie de Performanță “i” conform tabelului din Anexa 4 de mai jos

**Wi** – coeficientul de ponderare al fiecărui Indicator Cheie de Performanţă “i” aprobat de către Adunarea Generală a Acționarilor.

**n** – reprezintă numărul de indicatori cheie de performanță stabiliți pentru Consiliul de Administrație de către Adunarea Generală a Acţionarilor.

Gradul de îndeplinire individual al Indicatorilor Cheie de Performanță (ICPi (%)) nu poate depăși nivelul de 100% și nici nu poate fi mai mic de 0%.

Atât pentru indicatorii calitativi cât si cei cantitativi , gradul de îndeplinire individual al Indicatorilor Cheie de Performanță (ICPi (%)) poate fi 100% în situația în care este considerat îndeplinit sau 0% în situația în care indicatorul este considerat neîndeplinit.

1. pentru un grad global de îndeplinire al indicatorilor cheie de performanta mai mare sau egal cu 50% în anul 2017 respectiv mai mare de 80% in anii ulteriori se va plăti o componentă variabilă conform formulei:



CM\_RV\_DG este c**uantumul maxim al componentei variabile a remuneraţiei Administratorului aferente anului “t”**

**ICPt global (%)** - reprezintă gradul global de îndeplinire al Indicatorilor Cheie de Performanțăa în anul “t” exprimat procentual

**RV** reprezintă cuantumul remunerației variabile datorate Directorului General exprimată în număr de remunerații fixe lunare brute

* **Cuantumul maxim al componentei variabile a remuneraţiei Administratorului este egal cu 12 în situația în care calculul se referă la anii 2017, 2018 si 2019 și este egal cu 6 în situația în care calculul se referă la perioada 01.01.2020-30.06.2020.**
* ICPt global (%) reprezintă gradul global de îndeplinire al indicatorilor cheie de performanţă exprimat în procente, determinat conform formulei de la litera a) de mai sus.

1. pentru un grad global de îndeplinire a indicatorilor cheie de performanţă mai mic de 50% in anul 2017, respectiv mai mic de 80% în anii ulteriori, Societatea nu va datora Directorului General plata unei remunerații variabile.

Pentru evitarea oricăror neînţelegeri Directorul General declară că prin încheierea prezentului contract acesta îşi asumă îndeplinirea criteriilor de performanţă aferente întregului an 2017 şi nu proporţional cu durata mandatului în anul 2017.

**Articolul 3 Termen de plată**

**3.1.** Componenta variabilă a remuneraţiei se plăteşte Administratorului în termen de 45 zile de la data aprobării de către acţionari a situaţiilor financiare anuale.

**3.2.** Evaluarea gradului de îndeplinire a indicatorilor cheie de performanță, se va face de către Consiliul de Administrație după aprobarea de către acționari a situațiilor financiare anuale audiate.

**3.3**. Obligaţia de plată a componentei variabile conform prevederilor art. 3.2 din prezenta Anexa va supravieţui încetării Contractului prin ajungere la termen.

**Mandant, Mandatar,**

**S.N. PLAFAR S.A. prin**

**Preşedinte al Consiliului de Administraţie**

Anexa 4 la Contractul de mandat

CRITERII CHEIE DE PERFORMANŢA



**Mandant, Mandatar,**

**S.N. PLAFAR S.A. prin**

Preşedinte al Consiliului de Administraţie

Anexa 5 la Contractul de Mandat

**CRITERII DE INTEGRITATE**

Având în vedere următoarele:

Directorul General are obligaţia de a declara orice interese personale care pot veni în contradicţie cu exercitarea obiectivă a atribuţiilor pe care le exercită în îndeplinirea mandatulu;

Directorul General este obligat să ia toate măsurile necesare pentru evitarea situaţiilor de conflict de interese şi incompatibilităţi;

Identificarea timpurie şi înlăturarea în timp util a premiselor apariţiei faptelor de corupţie sunt prioritare şi imperative;

Etica se referă la comportamentul individual, în context organizaţional sau nu, care poate fi apreciat sau evaluat și din perspectiva valorilor, principiilor şi regulilor etice de la nivelul societății;

Comportamentul integru este acel comportament apreciat sau evaluat din punct de vedere etic ca fiind corect. Integritatea, ca valoare individuală, se referă la această corectitudine etică, care nu poate fi delimitată de corectitudinea legală şi profesională;

Comportamentul lipsit de integritate este o formă de subminare a misiunii societății, conducând la un climat organizaţional toxic pentru angajaţi şi terţi, şi afectând interesele legitime ale tuturor celor implicaţi, inclusiv interesul public,

Directorul General își asumă următoarele criterii de integritate:

1. Este o persoană competentă, corectă și dornică de a contribui la dezvoltarea societății;
2. Aderă la valorile și principiile codului de etică al societății;
3. Ia decizii numai în interesul societății (deciziile nu sunt luate pentru a dobândi beneficii financiare sau alte avantaje materiale pentru ei înşişi, familie sau apropiaţi);
4. Nu are afaceri sau contracte cu societatea pentru care își desfășoară activitatea ca membru CA, sau cu o societate parteneră;
5. Asigură respectarea principiului transparenței în ceea ce privește deciziile şi acţiunile sale;
6. Are datoria de a declara orice interese particulare ce au legătură cu îndeplinirea responsabilităților specifice mandatului şi de a lua atitudine în sensul rezolvării oricăror conflicte de interese care pot apărea, astfel încât să protejeze interesul societății;
7. Este responsabil pentru deciziile şi acţiunile lui în faţa acționarilor şi se supune oricărei evaluări de performanță în aducerea la îndeplinire a mandatului;
8. Nu trebuie să-şi creeze obligaţii financiare sau de alt gen faţă de organizaţii sau persoane fizice sau juridice care ar influența modul în care îşi duce la îndeplinire îndatoririle specifice mandatului primit de la acționari;
9. Nu înregistrează plăți restante la bugetul de stat în calitate de persoană fizică;
10. Nu s-a început urmărirea penală împotriva sa, nu a fost trimis în judecată sau condamnat pentru săvârşirea unei infracţiuni de corupţie sau a unei fapte legate de nerespectarea regimului interdicţiilor, incompatibilităţilor, conflictului de interese sau declarării averilor, deturnare de fonduri, evaziune fiscală, fapte ce au legătură cu exercitarea atribuțiilor de administrator, sau pentru orice alte fapte prevăzute de legea penală;
11. Împotriva sa nu s-a dispus de către Agenţia Naţională de Integritate un act de constatare rămas definitiv, referitor la încălcarea obligaţiilor legale privind averile nejustificate, conflictul de interese sau regimul incompatibilităţilor;
12. Nu i s-a stabilit, printr-o hotărâre judecătorească a instanţelor rămasă definitivă, calitatea de colaborator sau lucrător al Securităţii, ca poliţie politică, potrivit legii, şi nu a promovat/nu promovează idei sau acţiuni extremiste (rasism, xenofobie, antisemitism etc);
13. Nu a obţinut titluri şi diplome prin plagiat, sau furt intelectual dovedit prin decizie definitivă a instanţei;
14. Nu se află sub control judiciar pentru orice tip de infracțiune, precum și în stare de arest preventiv sau arest la domiciliu;
15. Nu a manifestat un comportament injurios, agresiv sau neadecvat față de colegi;
16. Se implică efectiv în promovarea integrităţii societății și oferă propriul exemplu de integritate sancţionând sau gestionând adecvat încălcările regulilor, de la cele mai mici, de tipul abaterilor administrative, până la cele mai grave, de nivelul infracţiunilor.

**Mandant, Mandatar,**

**S.N. PLAFAR S.A. prin**

Preşedinte al Consiliului de Administraţie